Ritratt: minn filmat / Sibtek  "Għajnejja mdemmgħin. Dmugħ ta' ferħ" – hekk ikkummentat fuq il-paġna tagħha ta' Facebook il-kantanta ta' 20 sena Miriana Conte għall-aħbar li hija fost it-22 semifinalist fil-Malta Eurovision Song Contest. "M'hemmx biżżejjed kliem biex jiddeskrivu dak li qed inħoss," żiedet tgħid Miriana li fil-festival se tkun qed tinterpreta l-kanzunetta Look What You've Done ta' Matt "Muxu" Mercieca u Cyprian Cassar. Miriana mhix wiċċ ġdid għall-Malta Eurovision. Fl-2017 kienet ħadet sehem bil-kanzunetta Don't Look Down u fl-2018 ipparteċipat bil-kanzunetta Rocket. Konna rajnieha wkoll fil-kompetizzjoni ta' X Factor Malta.